Spjall:Bæjarins beztu pylsur

message: Veit ekki hvað það er - það er einhver ævintýralegur smáborgaraháttur í þessari flettu. Það er sjálfsagt ekki hægt að komast hjá honum, starfsemin þess eðls kannski og lítið af pylsuvagni að segja. En veit einhver hvenær hann var stofnaður - og hvort hann sé ekki með útibúi í einhverjum af marmaramörkuðum  okkar (Kringlunni eða Smáralind) - man það einhver? --85.220.28.48 12. nóvember 2007 kl. 09:19 (UTC)
Og ég tók út sögnina að borða - því það er eitthvað sem maður gerir venjulega við borð - dýr borða t.d. ekki (þau éta (eta). Pylsur sem keyptar eru úr pylsuvögnum borða menn heldur ekki eiginlega við borð - ekki í raun - og því er eðlilegara að stýfa [pylsuna] úr hnefa: sem er að: eta (bíta í sundur) mat úr hendi sér (hnífaparalaust) - einsog stendur í orðabók Eddu. Vona að Íslendingar viti enn hvað það er - en þetta er svona til öryggis. Og nei, ég verð ekki fúll ef menn breyta þessu aftur í sögnina að borða. Það er allt í lagi að nota hana hérna. En mér finnst þetta eðlilegara mál svona. --85.220.28.48 12. nóvember 2007 kl. 09:25 (UTC)
replies: text: Ég hélt að stýfa úr hnefa væri bara notað um eintómar pylsur en ekki í brauði... en já. — Jóna Þórunn 12. nóvember 2007 kl. 10:51 (UTC)
Skiftir engu máli hvað það er, hvernig matur það er - bara það sé borðað úr hnefa og án allra amboða. --85.220.52.64 12. nóvember 2007 kl. 11:16 (UTC)

text: Að stýfa úr hnefa? Æji, mér finnst þetta ekki nauðsynleg breyting. Það vita allir hvað átt er við þegar talað er um að "borða" eitthvað. Mér finnst það líka fallega óhlutbundin hugsun að tengja át á æti við borð, jafnvel þó maður sleppi borðinu. Ef maður bindur orðið að "borða" við borð finnst mér allt eins vera hægt að kalla það "að borða" ef maður skrifar við borð eða eða "borða" ef maður spilar við borð. En það er mjög fyndið og fornt að tala um að stýfa pylsur úr hnefa og því styð ég breytinguna. Ég er alltaf mikið fyrir sérvisku á Wikipedia. -- Kristleifur 4. mars 2009 kl. 12:59 (UTC)
replies: text: :Já, það er merkilegur misskilningur hér og hann virðist vera sá að orðsifjar orðs segi endilega eitthvað um merkingu þess. En það er dæmi um orðsifjavilluna. Merking orðs er fyrst og fremst notkun þess. Og við notum alls ekki sögnina „að borða“ einungis um þá athöfn að neyta fæðu við við borð. Það er — fyrirgefið að ég segi það — en það er bara alveg út í hött að segja það. Svo finnst mér líka óeðlilegt að setja í staðinn inn orðasamband sem maður „vonar“ að skiljist enn þá. Málræktarmenn ættu að sjálfsögðu að hafa tök á að skrifa látlausan en umfram allt skýran texta sem er lesandanum undir eins skiljanlegur, án þess að þurfa að grípa til orðatiltækja sem þeir eru ekki vissir um að allir skilji. Og þannig eiga líka Wikipediu-greinar að vera. Ég læt nú vera að breyta þessu en ekki þykir mér mikið til röksemdafærslunnar koma. --Cessator 4. mars 2009 kl. 14:47 (UTC)
replies: text: :: Sögnin að stýfa úr hnefa á sosum við hérna, en hérna er reynt að finna góðan meðalveg milli þess að skrifa skiljanlega íslensku og að skrifa góða íslensku. Það að „stýfa úr“ er svo sannarlega góð íslenska en ekki skiljanleg öllum. Það væri ekki fráleitt að minnast á sögnina fyrst í greininni og tengja hana við Wikiorðabókina eins og oft er gert á ensku Wikipediu. --Baldur Blöndal 4. mars 2009 kl. 15:58 (UTC)

message: Á heimasíðunni segir á gamalli auglýsingu að staðurinn sé við Tryggvagötu, Hafnarstræti er auðvitað rétt hjá Tryggvagötu, en er samt mögulegt að Bæjarins beztu pylsur hafi eitt sinn verið staðsett annars staðar? --Baldur Blöndal 4. mars 2009 kl. 15:58 (UTC)
thread_title: Staðsetning